पाएं अपने शहर की ताज़ा ख़बरें और फ्री ई-पेपरडाउनलोड करें
रविवार को जिस प्रकार से कोरोना के पॉजिटिव मरीजों का आंकड़ा 1045 आया है, उसके चलते प्रशासन भी काफी सख्ती के मूड में है। वहीं दूसरी ओर से पिछले 10 दिनों से श्मशानघाट में भी संस्कार के लिए आने वाले शवों की संख्या बढ़ती जा रही है। यहां पर कोरोना के कम और आम लोगों के शव ज्यादा आ रहे हैं।
रविवार को श्मशानघाट में 21 शवाें का अंतिम संस्कार किया गया, जबकि सोमवार के लिए 13 संस्कारों की एडवांस में बुकिंग की गई थी। हालात ये हैं कि यहां पर कोविड प्रोटोकाॅल के तहत कोरोना मरीजों के शव इलेक्ट्रिकल क्रिम्यूनेटर में ही संस्कार किए जाने होते हैं लेकिन शव ज्यादा होने के चलते अब इनका खुले में भी संस्कार किया जा रहा है।
इंडस्ट्रियल एरिया फेज-6 के श्मशानघाट की हालत यह है कि कोरोना के शव एक तरफ और आम लोगों के शव दूसरी तरफ अलग-अलग संस्कार किए जा रहे हैं। श्मशानघाट में हालात यह हैं कि शवों के संस्कार काे लेकर एक दिन की एडवांस बुकिंग चल रही है। सभी को संस्कार का समय दिया जाता है। भले ही वे कोविड से मरीज का देहांत हुआ हो या कोई आम व्यक्ति का संस्कार क्यो ना करना हो।
समय पर ही उन्हें बुलाया जाता है, ताकि शमशान घाट में लंबी लाइन ना लगे। रविवार को जहां 21 शवों का संस्कार हुआ है, जिसमें 10 कोरोना के शव थे। 11 आम लोगों के शव थे, जिन्हें कोरोना नहीं था। कोविड मरीजों का इलेक्ट्रिकल भट्ठी में संस्कार करने का नियम है। ले
किन इसमें एक शव काे करीब तीन से चार घंटे का समय लगता है। एक दिन में चार शवों का ही संस्कार हो पाता है। इसके चलते अब खुले में भी कोविड मरीजों का संस्कार किया जा रहा है। श्मशानघाट में अलग से चार चिताएं बनाई गई हैं।
10 दिन में कोरोना से ज्यादा आम लोगों की मौत...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn